**Međimurje od Zrinskih do 1945. godine**

U 18. stoljeću Međimurjem upravlja porodica Althan.

U to vrijeme Međimurje često pogađaju potresi i poplave, a naselja su stradavala od požara.

U 19. stoljeću Međimurje preuzima mađarska porodica Feštetić.

Međimurje je često u povijesti bilo u sklopu mađarske države.

Zadatak: pročitaj tekst i prepiši ga u bilježnicu

Ukoliko želiš, pročitaj ispod spomenute događaje iz Međimurja u tom vremenu.

Jednom je u Čakovcu buknuo požar jer je pekar zaboravio zatvoriti vrata peći za pečenje kruha. Požar je zahvatio velik dio grada, izgorjelo je mnogo drvenih kuća, a među njima i samostan i crkva. Vatra je bila toliko jaka da su se rastopila zvona na zvoniku.

Naselje Legrad doživjelo je početkom 18.stoljeća neobičnu sudbinu. Legrad se nalazio na samom jugoistočnom rubu Međimurja. Jednom je kiša padala 15 dana bez prestanka što je izazvalo veliku poplavu. Rijeka Drava promijenila je svoj tok i „preselila“ Legrad u Podravinu.

U vrijeme Drugog svjetskog rata (1941. – 1945.) Međimurje je ponovno pod mađarskom vlašću. U škole i urede ponovno se uvodi mađarski jezik. Otvaraju se vrtići na mađarskom jeziku. Naselja i ulice dobivaju mađarska imena. Čakovec se tada zvao Chaktornya. Stanovništvo je čak moralo zamijeniti vlastita imena mađarskima.